CELEX: 
Language: sk
Date: 2018-05-16 00:00:00
Title: DELEGOVANÉ NARIADENIE KOMISIE (EÚ) …/…, ktorým sa mení delegované nariadenie Komisie (EÚ) č. 1042/2014 z 25. júla 2014, ktorým sa dopĺňa nariadenie (EÚ) č. 514/2014, pokiaľ ide o určenie zodpovedných orgánov a ich riadiace a kontrolné zodpovednosti a postavenie a povinnosti orgánov auditu

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia, splnomocňuje Komisiu prijímať delegované akty.
            
            
               2.DÔVODY A CIELE NÁVRHU
            
            
               Prvé schvaľovania účtov vykonané podľa článku 1 vykonávacieho nariadenia Komisie (EÚ) č. 2015/378 poukázali na potrebu objasniť určité ustanovenia článku 14 delegovaného nariadenia Komisie (EÚ) č. 1042/2014, a to najmä:
            
            
               a)rozsah systémových auditov;
            
            
               b)povinnosť orgánu auditu vykonávať audity výdavkov a
            
            
               c)potrebu vypracovať pre orgán auditu štandardný vzor na podávanie správ s cieľom pomôcť členským štátom splniť požiadavku stanovenú v článku 14 ods. 7 nariadenia (EÚ) č. 1042/2014 týkajúcu sa podávania správ o audítorskej práci vykonanej na podporu audítorských stanovísk.
            
            
               V článku 59 ods. 5 nariadenia (EÚ) č. 966/2012 sa vyžaduje audítorské stanovisko o tom, či účtovné informácie „poskytujú pravdivý a reálny obraz, či sú výdavky, v súvislosti s ktorými sa od Komisie požaduje preplatenie, zákonné a správne a či zavedené kontrolné systémy fungujú riadne“. V stanovisku by sa malo uviesť aj to, či zistenia auditu spochybňujú tvrdenia uvedené vo vyhlásení hospodáriaceho subjektu.
            
            
               Podobne sa v článku 29 nariadenia (EÚ) č. 514/2014 jasne zdôrazňuje povinnosť orgánu auditu zabezpečiť, „aby sa vykonal audit systémov riadenia a kontroly, ako aj audit primeranej vzorky výdavkov zahrnutých do ročnej účtovnej závierky“ a „aby audítorská práca spĺňala medzinárodne uznávané audítorské štandardy“.
            
            
               V článku 30 nariadenia (EÚ) č. 514/2014 sa podporuje aj spolupráca medzi Komisiou a orgánmi auditu, a najmä vzájomné informovanie o výsledkoch auditu „s cieľom dosiahnuť čo najlepšie a najprimeranejšie využitie zdrojov v oblasti kontroly a predísť neodôvodnenému zdvojeniu práce“. Vzájomné informovanie o výsledkoch auditu by Komisii umožnilo lepšie pochopiť rozsah vykonanej audítorskej práce a určiť mieru spoľahlivosti výsledkov auditu vykonaného orgánmi auditu. Ak sa audítorská práca nevykoná v požadovanom rozsahu, môže to viesť k tomu, že Komisia sa nebude môcť natoľko spoliehať na úplnosť, presnosť a vecnú správnosť predložených účtovných závierok a audítorských stanovísk. To môže mať vplyv na rozhodnutie Komisie o platbe ročného zostatku počas ročného schválenia účtov a môže to byť dôvodom na uplatnenie postupu overenia súladu.
            
            
               Navrhuje sa zmeniť delegované nariadenie Komisie (EÚ) č. 1042/2014 s cieľom:
            
            
               –objasniť rozsah systémových auditov a zosúladiť tieto audity s hlavnými požiadavkami stanovenými v prílohe k vykonávaciemu nariadeniu Komisie (EÚ) 2015/378,
            
            
               –objasniť povinnosť orgánu auditu vykonávať audity výdavkov, ako sa uvádza v článku 29 nariadenia (EÚ) č. 514/2014 a článku 59 ods. 5 nariadenia (EÚ, Euratom) č. 966/2012, a objasniť prvky metódy výberu vzorky a zloženie kontrolovateľného súboru,
            
            
               –poskytnúť orgánom auditu terminológiu, ktorá sa už používa pri ostatných fondoch podliehajúcich spoločnému hospodáreniu (európske štrukturálne a investičné fondy), a najmä nahradiť odkaz na „finančné audity“ odkazom na „audity účtovných závierok“, aby sa zlepšila zrozumiteľnosť spoločných usmernení Komisie,
            
            
               –poskytnúť štandardný vzor na podávanie správ (výročná kontrolná správa) Komisii o audítorskej práci vykonanej orgánom auditu a získaných výsledkoch auditu.
            
            
               3.KONZULTÁCIE PRED PRIJATÍM AKTU
            
            
               V súlade s odsekom 4 Spoločnej dohody Európskeho parlamentu, Rady a Komisie o delegovaných aktoch
                  1
                sa uskutočnili náležité a transparentné konzultácie týkajúce sa tohto delegovaného aktu vrátane konzultácií na úrovni expertov. Návrh právneho aktu bol prerokovaný s orgánmi auditu a zodpovednými orgánmi 26. septembra 2016, 13. marca 2017 a 20. septembra 2017 a bol predložený výboru AMIF ISF
                  2
                25. novembra 2016.
            
            
               O všetkých prvkoch tohto delegovaného aktu sa rokovalo na stretnutí skupiny expertov, ktoré sa uskutočnilo 14. marca 2017 za účasti všetkých členských štátov. Dátum a program stretnutia, ako aj príslušné podklady na toto stretnutie boli riadne oznámené Európskemu parlamentu, aby sa na ňom mohol zúčastniť.
            
         
         
            
               Na tomto stretnutí Komisia podrobne predstavila ustanovenia, ktoré navrhuje, a uskutočnila sa aj dôkladná diskusia o všetkých aspektoch návrhu. Stretnutie umožnilo objasniť prístup Komisie, vypočuť si názory expertov na návrh a zdokonaliť ho. Konkrétne to Komisii umožnilo objasniť a spresniť pravidlá v reakcii na pripomienky expertov.
            
            
               4.PRÁVNE PRVKY DELEGOVANÉHO AKTU
            
            
               V článku 26 ods. 4 nariadenia (EÚ) č. 514/2014 sa Komisia splnomocňuje prijímať delegované akty, ktoré sa týkajú:
            
            
               minimálnych podmienok na určenie zodpovedných orgánov, pokiaľ ide o vnútorné prostredie, kontrolné činnosti, informácie, komunikáciu a monitorovanie, ako aj postupy uskutočnenia a ukončenia určenia,
            
            
               pravidiel týkajúcich sa dohľadu a postupu preskúmania určenia zodpovedných orgánov,
            
            
               povinností zodpovedných orgánov, pokiaľ ide o verejné intervencie, ako aj obsahu ich riadiacich a kontrolných zodpovedností.
            
            
               V článku 29 ods. 1 nariadenia (EÚ) č. 514/2014 sa Komisia splnomocňuje prijímať delegované akty „o postavení orgánov auditu a podmienkach, ktoré musia ich audity spĺňať“.
            
            
               4.VPLYV NA ROZPOČET
            
            
               Toto nariadenie nemá žiadny vplyv na rozpočet Únie.
            
            
               DELEGOVANÉ NARIADENIE KOMISIE (EÚ) …/…,
            
            
               z 16. 5. 2018,
            
            
               ktorým sa mení delegované nariadenie Komisie (EÚ) č. 1042/2014 z 25. júla 2014, ktorým sa dopĺňa nariadenie (EÚ) č. 514/2014, pokiaľ ide o určenie zodpovedných orgánov a ich riadiace a kontrolné zodpovednosti a postavenie a povinnosti orgánov auditu
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia
                  3
               , a najmä na jeho článok 26 ods. 4 a článok 29 ods. 1,
            
            
               keďže:
            
            
               (1)Aby sa zabezpečila právna istota, je potrebné objasniť, že delegovaný orgán môže pôsobiť aj ako vykonávajúci subjekt. V tomto prípade musí byť orgán auditu funkčne nezávislý od delegovaného orgánu, a to aj keď delegovaný orgán pôsobí ako vykonávajúci subjekt.
            
            
               (2)Prvé schvaľovania účtov vykonané podľa článku 1 vykonávacieho nariadenia Komisie (EÚ) 2015/378 poukázali na potrebu objasniť rozsah systémových auditov, ktoré má vykonávať orgán auditu, a zosúladiť uvedené nariadenie s hlavnými požiadavkami stanovenými v prílohe k vykonávaciemu nariadeniu (EÚ) 2015/378. Objasnenie rozsahu systému auditov by malo viesť k stanoveniu hlavných typov nedostatkov a ku konzistentnému a porovnateľnému určeniu a uplatňovaniu zodpovedajúcej úrovne finančných opráv v dôsledku systémových nedostatkov zo strany členských štátov.
            
            
               (3)Aby sa nariadenie (EÚ) č. 1042/2014 zosúladilo s článkom 29 nariadenia (EÚ) č. 514/2014 a článkom 59 ods. 5 nariadenia (EÚ, Euratom) č. 966/2012, je potrebné uviesť odkaz na povinnosť orgánu auditu vykonávať audity výdavkov.
            
            
               (4)Na účely auditov výdavkov je potrebné stanoviť, že kontrolovateľný súbor by mal zahŕňať finančné údaje predstavujúce platby, ktoré zodpovedný orgán uskutočnil počas rozpočtového roka, a v prípade Fondu pre azyl, migráciu a integráciu aj počet premiestnených, presídlených, presunutých a legálne prijatých osôb.
            
         
         
            
               (5)Aby sa zabezpečil primeraný rozsah a účinnosť auditov výdavkov a ich vykonávanie všetkými orgánmi auditu podľa rovnakých noriem, treba stanoviť minimálne požiadavky na výber vzorky, ktoré by orgán auditu mal dodržiavať pri stanovovaní alebo schvaľovaní metódy výberu vzorky.
            
            
               (6)V súlade s článkom 30 nariadenia (EÚ) č. 514/2014 na účely podávania správ o výsledkoch auditu Komisii je potrebné vypracovať vzor výročnej kontrolnej správy stanovujúci informácie a údaje o audite, ktoré sa majú každý rok poskytnúť na podporu stanovísk orgánu auditu predkladaných spolu s účtovnými závierkami. Táto výročná kontrolná správa by sa mala Komisii zaslať prostredníctvom systému elektronickej výmeny údajov uvedeného v článku 2 vykonávacieho nariadenia Komisie (EÚ) č. 802/2014 („SFC 2014“), a najmä prostredníctvom modulu pre národných audítorov a audítorské útvary Komisie,
            
            
               PRIJALA TOTO NARIADENIE:
            
            
               Článok 1
            
            
               Delegované nariadenie Komisie (EÚ) č. 1042/2014 sa mení takto:
            
            
               1.V článku 5 ods. 1 sa dopĺňa tento druhý pododsek:
            
            
               „V prípade poverenia zodpovedným orgánom môže delegovaný orgán pôsobiť ako vykonávajúci subjekt, ako sa uvádza v článku 8.“
            
            
               2.V článku 5 ods. 2 sa písmeno b) nahrádza takto:
            
            
               „b) úlohu alebo úlohy, ktoré boli na delegovaný orgán delegované, vrátane prípadných projektov, pri ktorých môže delegovaný orgán pôsobiť ako vykonávajúci subjekt, ako sa uvádza v článku 8;“.
            
            
               3.Článok 14 sa nahrádza takto:
            
            
               „Článok 14
            
            
               Audity
            
            
               1.Orgán auditu vykonáva systémové audity, audity výdavkov a audity účtovných závierok, aby mohol predložiť stanovisko podľa článku 59 ods. 5 druhého pododseku nariadenia Európskeho parlamentu a Rady (EÚ, Euratom) č. 966/2012
                  4
               .
            
            
               2.Úlohou systémových auditov je overiť, či systém riadenia a kontroly zodpovedného orgánu fungoval účinne, a či tak poskytuje primeranú istotu, že finančné údaje uvedené v žiadosti o platbu ročného zostatku, ktorá bola predložená Komisii v súlade s článkom 44 nariadenia (EÚ) č. 514/2014, boli zákonné a správne.
            
            
               Na základe týchto systémových auditov orgán auditu overí dodržiavanie hlavných požiadaviek stanovených v prílohe k vykonávaciemu nariadeniu Komisie (EÚ) 2015/378
                  5
                a to, či zodpovedný orgán naďalej spĺňa kritériá určenia stanovené v prílohe I k tomuto nariadeniu.
            
            
               3.Audity výdavkov sa vykonávajú za každý rozpočtový rok na primeranej vzorke vybranej z finančných údajov, ktoré zodpovedný orgán považuje za oprávnené („návrh účtovnej závierky“) po dokončení všetkých kontrol uvedených v článku 27 nariadenia (EÚ) č. 514/2014 a vo vykonávacom nariadení Komisie (EÚ) 2015/840.
                  
                  Finančné údaje zahŕňajú všetky typy platieb, ktoré zodpovedný orgán uskutočnil počas rozpočtového roka, ako sa vymedzuje v článku 38 nariadenia (EÚ) č. 514/2014, vrátane zálohových platieb, priebežných platieb, záverečných platieb a platieb týkajúcich sa technickej pomoci a prevádzkovej podpory. V prípade Fondu pre azyl, migráciu a integráciu finančné údaje zahŕňajú aj počet premiestnených, presídlených, presunutých alebo legálne prijatých osôb.
            
            
               Audity výdavkov:
            
            
               –sa vykonávajú na základe podporných dokumentov predstavujúcich audítorský záznam (audit trail) a ich úlohou je overiť zákonnosť a správnosť finančných údajov v návrhu účtovnej závierky,
            
            
               –v náležitých prípadoch zahŕňajú kontrolu na mieste zameranú na výdavky vynaložené prijímateľmi, a to mutatis mutandis vrátane platieb, ktoré sa uskutočnili v rámci technickej pomoci a prevádzkovej podpory,
            
            
               –v náležitých prípadoch zahŕňajú overenie dodržiavania požiadaviek stanovených pre osoby premiestnené v súlade s rozhodnutiami Rady (EÚ) 2015/1523 a 2015/1601, presídlené v súlade s článkom 17 nariadenia (EÚ) č. 516/2014, presunuté v súlade s článkom 18 nariadenia (EÚ) č. 516/2014 a legálne prijaté v súlade s rozhodnutím Rady (EÚ) 2015/1601, v prípade ktorých sa žiada o jednorazovú platbu,
            
         
         
            
               –overujú presnosť a úplnosť platieb prijímateľom, ktoré zodpovedný orgán zaznamenal do svojho účtovného systému, a zosúladenie audítorského záznamu (audit trail) na všetkých úrovniach.
            
            
               Ak orgán auditu zistí závažnú mieru chybovosti v návrhu účtovnej závierky alebo ak sa zdá, že zistené problémy majú systémový charakter, a predstavujú preto riziko pre iné platby financované z národného programu, orgán auditu zabezpečí ďalšie preskúmanie vrátane prípadných dodatočných auditov s cieľom stanoviť rozsah týchto problémov. Maximálna úroveň významnosti predstavuje 2 % príspevku Únie z finančných údajov v návrhu účtovnej závierky.
            
            
               Orgán auditu odporučí zodpovednému orgánu potrebné nápravné opatrenia vrátane prípadných paušálnych finančných opráv v súlade s vykonávacím nariadením Komisie (EÚ) 2015/378. Orgán auditu podá správu o výsledkoch auditov výdavkov a súvisiacich odporúčaniach a nápravných opatreniach vo výročnej kontrolnej správe uvedenej v článku 14 ods. 8.
            
            
               4.Orgán auditu stanoví metódu výberu primeranej vzorky (ďalej len „metóda výberu vzorky“) v súlade s medzinárodne uznávanými audítorskými štandardmi. Metóda výberu vzorky umožní orgánu auditu odhadnúť celkovú mieru chybovosti v návrhu účtovnej závierky za daný rozpočtový rok.
            
            
               Orgán auditu zdokumentuje vo výročnej kontrolnej správe uvedenej v článku 14 ods. 8 svoj odborný úsudok, na základe ktorého stanovil štatistickú alebo neštatistickú metódu výberu vzorky a uplatniteľné parametre výberu vzorky. Orgán auditu vedie záznamy o uplatnenej metodike výberu vzorky zahŕňajúce fázy plánovania, výberu, testovania a hodnotenia, aby sa preukázalo, že zvolená metóda výberu vzorky je vhodná.
            
            
               Ak nie je možné použiť štatistickú metódu výberu vzorky, môže sa použiť neštatistická metóda výberu vzorky podľa odborného úsudku orgánu auditu. Každá neštatistická metóda výberu vzorky musí umožňovať náhodný výber položiek vzorky a pokrývať minimálne 10 % hodnoty finančných údajov obsiahnutých v návrhu účtovnej závierky.
            
            
               Zvolená metóda výberu vzorky a veľkosť vzorky musia orgánu auditu umožniť dospieť k záverom o celkovom súbore, z ktorého bola vzorka vybraná.
            
            
               Na tento účel a ak je to vhodné, môže orgán auditu stratifikovať finančné údaje ich rozdelením do vrstiev, z ktorých každá je skupinou jednotiek vzorky, ktoré majú podobné charakteristiky.
            
            
               Ak kontrolovaná vzorka zahŕňa priebežné platby a/alebo záverečné platby na zúčtovanie zálohových platieb vykázaných v účtoch za predchádzajúce rozpočtové roky, tieto zálohové platby patria do rozsahu auditu výdavkov.
            
            
               Na účely vykazovania v tabuľke 10.2 „Výsledky auditov výdavkov“ vo výročnej kontrolnej správe uvedenej v článku 14 ods. 8 sa však miery chybovosti a pokrytie auditu vypočítajú výlučne na základe kontrolovanej vzorky vybranej z finančných údajov obsiahnutých v návrhu účtovnej závierky za bežný rozpočtový rok.
            
            
               5.Audity účtovných závierok sa vykonávajú s cieľom poskytnúť primeranú istotu, že ročná účtovná závierka poskytuje pravdivý a verný obraz o finančných údajoch vykázaných v žiadosti o platbu ročného zostatku (ďalej len „konečná účtovná závierka“), ktorú zodpovedný orgán predložil Komisii v súlade s článkom 44 nariadenia (EÚ) č. 514/2014.
            
            
               S cieľom dospieť k záveru, či táto konečná účtovná závierka poskytuje pravdivý a verný obraz, musí orgán auditu overiť, či všetky finančné údaje a príspevky prijaté z verejných zdrojov, ktoré sú zahrnuté do účtovnej závierky vypracovanej zodpovedným orgánom za daný rozpočtový rok, boli správne zaznamenané do účtovného systému a či zodpovedajú podkladovým účtovným záznamom vedeným zodpovedným orgánom. Orgán auditu na základe tejto účtovnej závierky predovšetkým:
            
            
               a)overí, či celková suma finančných údajov vykázaných v žiadosti o platbu ročného zostatku zodpovedá údajom v účtovnom systéme zodpovedného orgánu, a v prípade rozdielov overí, či bolo zdokumentované primerané vysvetlenie na zosúladenie súm;
            
            
               b)overí, či vybrané a vrátené sumy, sumy, ktoré sa majú vrátiť, a nevymožiteľné sumy na konci rozpočtového roka zodpovedajú sumám zahrnutým v účtovnom systéme zodpovedného orgánu a či sú podložené zdokumentovanými rozhodnutiami zodpovedného orgánu;
            
            
               c)zistí, či zodpovedný orgán vykonal administratívne kontroly a finančné a operačné kontroly na mieste v súlade s článkom 27 nariadenia (EÚ) č. 514/2014 a s vykonávacím nariadením Komisie (EÚ) 2015/840.
            
            
               Overenia uvedené v písmenách a), b) a c) možno vykonávať na základe vzorky.
            
            
               Na základe celkovej miery chybovosti určenej auditmi výdavkov a na základe výsledkov auditu účtovnej závierky vypočíta orgán auditu zostatkovú mieru chybovosti, aby mohol predložiť stanovisko uvedené v článku 59 ods. 5 druhom pododseku nariadenia (EÚ, Euratom) č. 966/2012
                  6
               . Výpočet zostatkovej miery chybovosti sa zdokumentuje vo výročnej kontrolnej správe uvedenej v odseku 8.
            
            
               6.Ak zistenia orgánu auditu po ukončení celej audítorskej práce poukazujú na vážne nedostatky v účinnom fungovaní systému riadenia a kontroly zodpovedného orgánu, orgán auditu vykoná tieto kroky:
            
            
               a)posúdi finančný dosah týchto nedostatkov v súlade s vykonávacím nariadením Komisie (EÚ) 2015/378;
            
            
               b)zodpovednému orgánu odporučí primerané nápravné a preventívne opatrenia;
            
         
         
            
               c)monitoruje vykonávanie opatrení uvedených v písmene b) zo strany zodpovedného orgánu a posúdi, či bol zavedený akčný plán na obnovu účinného fungovania systémov riadenia a kontroly.
            
            
               7.Podľa článku 3 ods. 2 orgán auditu oznámi orgánu, ktorý vykonáva určenie, svoje zistenia vrátane toho, či podľa jeho názoru zodpovedný orgán naďalej spĺňa kritériá určenia.
            
            
               8.Orgán auditu zabezpečí, aby sa Komisii primeraným spôsobom oznámili všetky informácie, ktoré sa týkajú jeho audítorskej činnosti uvedenej v odsekoch 1, 2, 3, 4, 5, 6 a 7. Na tento účel vypracuje orgán auditu výročnú kontrolnú správu, v ktorej uvedie hlavné zistenia vyplývajúce z jeho audítorskej práce. Výročná kontrolná správa sa vypracúva podľa vzoru uvedeného v prílohe k tomuto nariadeniu a zasiela sa Komisii prostredníctvom systému elektronickej výmeny údajov uvedeného v článku 2 vykonávacieho nariadenia Komisie (EÚ) č. 802/2014. Výročná kontrolná správa sa zašle Komisii najneskôr tri pracovné dni po tom, čo zodpovedný orgán predloží Komisii žiadosť o platbu ročného zostatku v súlade s článkom 44 nariadenia (EÚ) č. 514/2014.“
            
            
               4.K tomuto nariadeniu sa dopĺňa nová príloha II.
            
            
               „Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
            
            
               V Bruseli 16. 5. 2018
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Ako sa stanovuje v prílohe k Medziinštitucionálnej dohode medzi Európskym parlamentom, Radou Európskej únie a Európskou komisiou o lepšej tvorbe práva (medziinštitucionálna dohoda z 13. apríla 2016 o lepšej tvorbe práva, Ú. v. EÚ L 123, 12.5.2016, s. 1.
               
               
                  
                     (2)
                  
                        Výbor Fondu pre azyl, migráciu a integráciu a Fondu pre vnútornú bezpečnosť.
               
               
                  
                     (3)
                  
                        Ú. v. EÚ L 150, 20.5.2014, s. 112.
               
               
                  
                     (4)
                  
                        Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002, Ú. v. EÚ L 298, 26.10.2012, s. 1.
               
               
                  
                     (5)
                  
                        Vykonávacie nariadenie Komisie (EÚ) 2015/378 z 2. marca 2015, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 514/2014 vzhľadom na vykonanie postupu ročného schválenia účtov a vykonanie overenia súladu, Ú. v. EÚ L 64, 7.3.2015, s. 30.
               
               
                  
                     (6)
                  
                        Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002, Ú. v. EÚ L 298, 26.10.2012, s. 1.
               
            
      
    ---documentbreak--- 
      
         
         
            
               PRÍLOHA 2
            
            
               Vzor výročnej kontrolnej správy
            
            
                  
            
            
               Výročná kontrolná správa [FOND]
            
            
            
               1.ÚVOD
            
            
               Tento oddiel musí obsahovať tieto informácie:
            
            
               1.1. Identifikácia orgánu auditu a iných subjektov, ktoré sa podieľali na príprave správy.
            
            
               1.2. Referenčné obdobie (t. j. rozpočtový rok
                  1
               ).
            
            
            
               2.DODRŽIAVANIE KRITÉRIÍ URČENIA A VÝZNAMNÉ ZMENY V SYSTÉME (SYSTÉMOCH) RIADENIA A KONTROLY (v náležitých prípadoch)
            
            
               Tento oddiel musí obsahovať tieto informácie:
            
            
               2.1. Podrobné informácie o všetkých významných zmenách v systémoch riadenia a kontroly, ktoré sa týkajú úloh zodpovedných orgánov (vrátane prípadného delegovania funkcií), dátum účinnosti týchto zmien a vplyv týchto zmien na audítorskú prácu.
            
            
               2.2. Na základe audítorskej práce vykonanej orgánom auditu potvrdenie, či systém riadenia a kontroly naďalej spĺňa kritériá určenia stanovené v článku 2 a v prílohe I k delegovanému nariadeniu Komisie (EÚ) č. 1042/2014.
            
            
               2.3. Informácie o informovaní orgánu, ktorý vykonáva určenie, o tom, či zodpovedný orgán spĺňa kritériá určenia stanovené v článku 2 ods. 2 a v prílohe I k delegovanému nariadeniu Komisie (EÚ) č. 1042/2014.
            
            
            
               3.ZMENY STRATÉGIE AUDITU
            
            
               Tento oddiel musí obsahovať tieto informácie:
            
            
               3.1. Podrobné informácie o zmenách stratégie auditu a vysvetlenie dôvodov týchto zmien, najmä podrobné informácie o akýchkoľvek úpravách metódy výberu vzorky použitej pri auditoch výdavkov (pozri oddiel 5 ďalej v texte).
            
         
         
            
            
               4.SYSTÉMOVÉ AUDITY
            
            
               Tento oddiel musí obsahovať tieto informácie:
            
            
               4.1. Podrobné informácie o subjektoch, ktoré vykonali systémové audity na overenie, či systém riadenia a kontroly fondu fungoval účinne [ako sa stanovuje v článku 14 ods. 2 delegovaného nariadenia Komisie (EÚ) č. 1042/2014].
            
            
               4.2. V súvislosti s tabuľkou 10.1 „Výsledky systémových auditov“ pripojenou k výročnej kontrolnej správe opis hlavných zistení a záverov, ktoré vyplynuli zo systémových auditov, pokiaľ ide o hlavné požiadavky.
            
            
               4.3. Informácie o tom, či sa niektoré zistené problémy považujú za problémy systémového charakteru, vyčíslenie nezrovnalostí vo finančných údajoch a príslušné nápravné opatrenia na riešenie týchto systémových chýb vrátane všetkých súvisiacich finančných opráv vykonaných v súlade s článkom 46 nariadenia (EÚ) č. 514/2014 a vykonávacieho nariadenia (EÚ) 2015/378.
            
            
               4.4. Informácie o opatreniach nadväzujúcich na odporúčania zo systémových auditov vykonaných v predchádzajúcich rokoch.
            
            
               5.AUDITY VÝDAVKOV
            
            
               Tento oddiel musí obsahovať tieto informácie:
            
            
               5.1. Podrobné informácie o subjektoch, ktoré vykonali audity výdavkov [ako sa stanovuje v článku 14 ods. 3 a 4 delegovaného nariadenia Komisie (EÚ) č. 1042/2014].
            
            
               5.2. Opis použitej metodiky výberu vzorky, s konkrétnym uvedením použitých parametrov výberu vzorky
                  2
                a príslušných výpočtov a odborného úsudku, ktoré sa použili na výber vzorky
                  3
               , výpočet celkovej miery chybovosti (v náležitých prípadoch vrátane stratifikácie) a informácie o tom, či je daná metodika v súlade so stratégiou auditu. Ak sa uplatnila stratifikácia, treba opísať aj parametre vrstiev.
            
            
               5.3. Analýza hlavných výsledkov auditov výdavkov, v ktorej sa opíše počet položiek vzorky podrobených auditu, príslušné sumy a typ finančných údajov podrobených auditu, charakter
                  4
                a typ
                  5
                zistených chýb a príslušné nápravné opatrenia, ktoré navrhol orgán auditu (vrátane opatrení na zabránenie podobným chybám v budúcnosti, finančných opráv pri jednotlivých zistených nezrovnalostiach, ako aj všetkých uplatniteľných extrapolovaných alebo paušálnych finančných opráv
                  6
               ). Ak sa uplatnila stratifikácia, treba v tomto oddiele uviesť ďalšie informácie o vrstvách a zosumarizovať ich v tabuľke 10.2 „Výsledky auditov výdavkov“ pripojenej k výročnej kontrolnej správe.
            
            
               5.4. Ak kontrolovaná vzorka zahŕňa priebežné platby a/alebo záverečné platby na zúčtovanie zálohových platieb vykázaných v účtoch za predchádzajúce rozpočtové roky, v tabuľke 10.3 „Výsledky auditov dodatočných výdavkov“ pripojenej k výročnej kontrolnej správe treba uviesť sumu zálohových platieb, na ktoré sa vzťahujú audity výdavkov, zistené chyby a príslušné finančné opravy vzťahujúce sa na tieto zálohové platby.
            
            
               5.5. Vysvetlenie, ako sa vypočítavajú miery chybovosti uvedené v tabuľke 10.2, a prípadne informácie o auditoch dodatočných výdavkov uvedených v tabuľke 10.3.
            
            
               5.6. Informácie o tom, či sa nezrovnalosti zistené pri auditoch výdavkov považujú za systémové, a predstavujú preto riziko pre iné platby, vrátane vyčíslenia ich vplyvu na súbor a akýchkoľvek súvisiacich finančných opráv6.
            
            
               5.7. Informácie o stave vykonávania nápravných opatrení zodpovedným orgánom vrátane finančných opráv, ktoré navrhol orgán auditu v dôsledku auditov výdavkov pred predložením konečnej účtovnej závierky Komisii. Mali by sa uviesť všetky prípadné odchýlky medzi opravami navrhnutými orgánom auditu a opravami vykonanými zodpovedným orgánom.
            
            
               5.8. Informácie o opatreniach nadväzujúcich na audity výdavkov vykonané v predchádzajúcich rokoch, najmä pokiaľ ide o nedostatky systémového charakteru.
            
            
               6.AUDITY ÚČTOVNÝCH ZÁVIEROK
            
            
               Tento oddiel musí obsahovať tieto informácie:
            
            
               6.1. Podrobné informácie o subjektoch, ktoré vykonali audity účtovných závierok [ako sa stanovuje v článku 14 ods. 5 delegovaného nariadenia Komisie (EÚ) č. 1042/2014].
            
         
         
            
               6.2. Opis audítorského prístupu použitého na overenie finančných údajov v účtoch pripojených k žiadosti o platbu ročného zostatku, ktorú predložil zodpovedný orgán, ako sa vymedzuje v článku 14 ods. 5 delegovaného nariadenia Komisie (EÚ) č. 1042/2014. Mal by obsahovať odkaz na audítorskú prácu vykonanú v rámci systémových auditov (uvedených v oddiele 4) a auditov výdavkov (uvedených v oddiele 5), ktorá je relevantná pre získanie požadovanej istoty, pokiaľ ide o účtovné závierky.
            
            
               6.3. Závery vyvodené na základe auditu účtovnej závierky, pokiaľ ide o pravdivý a verný obraz o finančných údajoch v účtoch pripojených k žiadosti o platbu ročného zostatku, ktorú predložil zodpovedný orgán, ako aj vykonané finančné opravy, ktoré sa premietli do účtovnej závierky v dôsledku takýchto auditov.
            
            
               6.4. Informácie o tom, či sa niektoré zistené nezrovnalosti považujú za problémy systémového charakteru, ako aj o prijatých príslušných nápravných opatreniach.
            
            
            
               7.KOORDINÁCIA MEDZI AUDÍTORSKÝMI SUBJEKTMI A DOHĽAD ORGÁNU AUDITU (v náležitých prípadoch)
            
            
                                                                                                                                                                                                                                                                                                                                                                                                                                                                                                                                                                                                                                                                                                                                                           Tento oddiel musí obsahovať tieto informácie:
            
            
               7.1. V náležitých prípadoch opis koordinačného postupu medzi orgánom auditu a akýmikoľvek audítorskými subjektmi, ktoré vykonali audity podľa článku 13 delegovaného nariadenia Komisie (EÚ) č. 1042/2014.
            
            
               7.2. Opis postupu pre dohľad a preskúmanie kvality, ktorý vykonáva orgán auditu vo vzťahu k audítorskej práci vykonanej takýmito audítorskými subjektmi.
            
            
               8.ĎALŠIE INFORMÁCIE
            
            
               Tento oddiel musí obsahovať tieto informácie:
            
            
               8.1. V náležitých prípadoch informácie o oznámených podvodoch a podozreniach z podvodu zistených v súvislosti s auditmi vykonanými orgánom auditu (vrátane prípadov nahlásených inými vnútroštátnymi subjektmi alebo subjektmi EÚ a týkajúcich sa operácií podrobených auditu orgánom auditu) spolu s prijatými opatreniami.
            
            
               8.2. V náležitých prípadoch následné udalosti, ku ktorým došlo po predložení návrhu účtovnej závierky za daný rozpočtový rok orgánu auditu a pred predložením súvisiacej výročnej kontrolnej správy Komisii a ktoré môžu byť relevantné pre stanovisko vydané orgánom auditu. Mali by sa uviesť a vysvetliť najmä všetky rozdiely medzi finančnými údajmi predloženými zodpovedným orgánom v návrhu účtovnej závierky (t. j. súbor, z ktorého bola vybraná kontrolovaná vzorka
                  7
               ) a konečnou účtovnou závierkou predloženou Komisii.
            
            
            
               9.CELKOVÝ STUPEŇ ISTOTY
            
            
               9.1. Údaj o celkovom stupni istoty, pokiaľ ide o riadne fungovanie systému riadenia a kontroly
                  8
               , a vysvetlenie, ako sa tento stupeň dosiahol na základe kombinácie výsledkov systémových auditov a auditov výdavkov a účtovnej závierky. V náležitých prípadoch orgán auditu zohľadní aj výsledky audítorskej práce, ktorú vykonali iné vnútroštátne audítorské subjekty alebo audítorské subjekty EÚ a ktorá môže mať vplyv na finančné údaje vykázané za daný rozpočtový rok.
            
            
               9.2. Posúdenie akýchkoľvek zmierňujúcich a nápravných opatrení prijatých zodpovedným orgánom, ako napríklad finančných opráv, a údaj, či sú potrebné dodatočné nápravné opatrenia zo systémového aj z finančného hľadiska.
            
            
            
            
               10.PRÍLOHY K VÝROČNEJ KONTROLNEJ SPRÁVE
            
            
               10.1. Výsledky systémových auditov (vzor vymedzený ďalej)
            
         
         
            
               10.2. Výsledky auditov výdavkov (vzor vymedzený ďalej)
            
            
               10. 3. Výsledky auditov dodatočných výdavkov (v náležitých prípadoch)
            
            
            
            
            
               10.1. Výsledky systémových auditov
            
            
                     
                        Auditovaný subjekt (napr. zodpovedný orgán, delegovaný orgán atď.)
                     
                  
                  
                     
                     
                        Názov
                     
                     
                        auditu
                     
                  
                  
                     
                     
                        Dátum záverečnej audítorskej správy
                     
                  
                  
                     
                        Hlavné požiadavky (v náležitých prípadoch)
                     
                     
                        [ako sa vymedzuje v tabuľke 1 prílohy I k vykonávaciemu nariadeniu Komisie (EÚ) 2015/378]
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                        KR1
                     
                  
                  
                     
                        KR2
                     
                  
                  
                     
                        KR3
                     
                  
                  
                     
                        KR4
                     
                  
                  
                     
                        KR5
                     
                  
                  
                     
                        KR6
                     
                  
                  
                     
                        KR7
                     
                  
                  
                     
                        KR8
                     
                  
                  
                     
                        KR9
                     
                  
                  
                     
                        Celkové posúdenie (kategória 1, 2, 3, 4) [ako sa vymedzuje v tabuľke 2 prílohy I k vykonávaciemu nariadeniu Komisie (EÚ) 2015/378]
                     
                  
                  
                     
                        Poznámky
                     
                  
               
                     
                  
                  
                     
                  
                  
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                     
                  
                  
                     
                  
                  
                     
                  
               
                     
                        (1) Kategória 1, 2, 3, 4, ako sa vymedzuje v tabuľke 2 prílohy I k vykonávaciemu nariadeniu Komisie (EÚ) 2015/378.
                     
                     
                  
               
            
               
            
               10.2. Výsledky auditov výdavkov
            
            
                     
                        A
                     
                  
                  
                     
                        B
                     
                  
                  
                     
                        C
                     
                  
                  
                     
                        D
                     
                  
                  
                     
                        E
                     
                  
                  
                     
                        F
                     
                  
                  
                     
                        G
                     
                  
                  
                     
                     
                        H
                     
                  
                  
                     
                        I
                     
                  
                  
                     
                        J
                     
                  
                  
                     
                  
               
                     
                        Fond/typ platby (1)
                     
                  
                  
                     
                        Suma v EUR zodpovedajúca súboru alebo podsúboru v návrhu účtovnej závierky, z ktorého bola vybraná vzorka (2)
                     
                  
                  
                     
                        Kontrolovaná vzorka (suma v EUR) (3)
                     
                  
                  
                     
                        Kontrolovaná vzorka (ako % súboru)  [D = C / B] 
                     
                  
                  
                     
                        Suma chýb zistených orgánom auditu vo vzorke (v EUR) (4)
                     
                  
                  
                     
                        Miera chybovosti vzorky v %
                     
                     
                        [F = E / C] (4)
                     
                  
                  
                     
                        Celková miera chybovosti súboru (5)
                     
                     
                  
                  
                     
                     
                     
                        Celková chybovosť súboru (suma v EUR)
                     
                     
                        [H = G*B] 
                     
                  
                  
                     
                        Finančné opravy
                     
                     
                        (suma v EUR) vykonané zodpovedným orgánom v dôsledku celkovej miery chybovosti (6)
                     
                  
                  
                     
                        Zostatková celková miera chybovosti (7)
                     
                     
                        [J = (H – I) / B
                     
                     
                  
                  
                     
                        Poznámky
                     
                  
               
                     
                        Vrstvy (v náležitých prípadoch) (1)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Spolu (A)
                     
                  
                  
                     
                        Spolu (B)
                     
                  
                  
                     
                        Suma v EUR 
                     
                  
                  
                     
                        % 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
            
               10.3. Výsledky auditov dodatočných výdavkov (8)
            
            
                     
                        K
                     
                  
                  
                     
                        L
                     
                  
                  
                     
                        M
                     
                  
                  
                     
                        N
                     
                  
                  
                     
                        O
                     
                  
                  
                     
                  
               
                     
                        Opis
                     
                  
                  
                     
                        Fond/projekt/referenčné číslo platby
                     
                  
                  
                     
                        Dodatočné výdavky, ktoré boli podrobené auditu (3)
                     
                  
                  
                     
                        Suma chýb v dodatočných výdavkoch, ktoré boli podrobené auditu (4)
                     
                  
                  
                     
                        Finančné opravy vykonané zodpovedným orgánom na dodatočných výdavkoch, ktoré boli podrobené auditu (6)
                     
                  
                  
                     
                        Poznámky
                     
                  
               
                     
                     
                        Výdavky spojené s priebežnými platbami alebo záverečnými platbami zahrnutými do náhodnej/štatistickej vzorky
                     
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Iné (uveďte)...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
            
               (1) Ak sú finančné údaje – t. j. kontrolovaný súbor – rozdelené do rôznych vrstiev (napr. zálohové platby, priebežné platby alebo záverečné platby, iné), informácie treba uviesť podľa jednotlivých vrstiev. Pre každú vrstvu sa použije jeden riadok a parametre vrstiev sa musia opísať v oddiele 5 výročnej kontrolnej správy.
            
            
               (2) Stĺpec B odkazuje na kontrolovateľný súbor, t. j. návrh účtovnej závierky, ktorý predstavuje všetky platby uskutočnené zodpovedným orgánom počas bežného rozpočtového roka, z ktorého bola vzorka vybraná.
            
            
               (3) Ak kontrolovaná vzorka vybraná z bežného rozpočtového roka zahŕňa priebežné platby a/alebo záverečné platby na zúčtovanie zálohových platieb vykázaných v účtoch za predchádzajúce rozpočtové roky, tieto zálohové platby patria do rozsahu auditu výdavkov pre priebežné platby a/alebo záverečnú platbu zahrnuté do vzorky.
            
            
               Na účely podávania správ sa však v tabuľke 10.2 vykážu (stĺpec C) a zohľadnia pri výpočte pokrytia auditu za bežný rozpočtový rok (stĺpec D) iba priebežné platby alebo záverečné platby zahrnuté do vzorky vybranej z návrhu účtovnej závierky za bežný rozpočtový rok.
            
            
               Suma zálohových platieb zúčtovaných priebežnými platbami a/alebo záverečnými platbami a overená v rámci rozsahu auditov výdavkov sa vykáže v tabuľke 10.3 stĺpci M. Pozri aj poznámku pod čiarou č. 8.
            
         
         
            
               (4) Orgán auditu uvedie chyby zistené vo vzorke (ako sumy a ako percento zo vzorky) pred uplatnením akýchkoľvek finančných opráv zodpovedným orgánom v dôsledku audítorskej práce vykonanej orgánom auditu.
            
            
               Pri výpočte a vykazovaní sumy chýb a miery chybovosti v tabuľke 10.2 stĺpcoch E a F sa zohľadňuje iba suma chýb týkajúca sa priebežných platieb alebo záverečných platieb vybraných z návrhu účtovnej závierky za bežný rozpočtový rok, ktoré boli podrobené auditu.
            
            
               Suma zistených chýb, ktorá má vplyv na zúčtovanú sumu zálohových platieb, by sa mala uviesť v tabuľke 10.3 stĺpci N.
            
            
               (5) Celková miera chybovosti súboru je odhad celkovej miery chybovosti v návrhu účtovnej závierky za bežný rozpočtový rok stanovený orgánom auditu. Celková miera chybovosti sa vypočíta pred uplatnením akýchkoľvek finančných opráv zodpovedným orgánom.
            
            
               Orgán auditu opíše metodiku použitú na odhad celkovej miery chybovosti, ako aj príslušné výpočty (v náležitých prípadoch vrátane informácií o stratifikácii) v oddiele 5 výročnej kontrolnej správy. V zásade je celková miera chybovosti súčtom predpokladaných náhodných chýb a prípadnej celkovej sumy systémových chýb v súbore a všetkých neopravených neobvyklých chýb, vydeleným súborom.
            
            
               (6) v stĺpci I sa uvádzajú finančné opravy vykonané zodpovedným orgánom výlučne na kontrolovateľnom súbore, t. j. návrhu účtovnej závierky za bežný rozpočtový rok, z ktorého bola vzorka vybraná.
            
            
               Akékoľvek finančné opravy týkajúce sa zúčtovanej sumy zálohových platieb by sa mali uviesť v tabuľke 10.3 stĺpci O.
            
            
               (7) V stĺpci J by sa mala uviesť zostatková miera chybovosti v účtovnej závierke po vykonaní finančných opráv zodpovedným orgánom iba za bežný rozpočtový rok.
            
            
               Do výpočtu zostatkovej miery chybovosti účtovnej závierky za bežný rozpočtový rok by sa nemali zahrnúť žiadne neopravené chyby v zúčtovanej sume zálohových platieb.
            
            
               (8) V tabuľke 10.3 musí orgán auditu uviesť výsledky všetkých auditov vykonaných na iných položkách, než sú sumy zahrnuté do vzorky uvedené v tabuľke 10.2. Ak orgán auditu považuje za potrebné vykonať dodatočné audity (napr. audity založené na rizikách, audity záporných alebo nulových platieb), výsledky týchto dodatočných auditov by sa mali takisto uviesť v tabuľke 10.3.
            
         
         
            
                  
                     (1)
                  
                        Ako je vymedzené v článku 38 nariadenia (EÚ) č. 514/2014.
               
               
                  
                     (2)
                  
                        Medzi parametre výberu vzorky patria jednotka vzorky, hodnota a veľkosť súboru, hodnota a veľkosť vzorky, pokrytie auditu (v eurách a percentuálny podiel zahrnutých položiek a súm) a kritériá výberu vzorky. V prípade štatistického výberu vzorky treba uviesť aj úroveň významnosti, stupeň spoľahlivosti, očakávanú mieru chybovosti a interval výberu vzorky.
               
               
                  
                     (3)
                  
                        Ak sa použil neštatistický výber vzorky, orgán auditu by mal uviesť kroky prijaté na zabezpečenie náhodnosti vzorky (a jej reprezentatívnosti) a na zabezpečenie dostatočnej veľkosti vzorky, aby mohol orgán auditu odhadnúť celkovú chybovosť súboru a vypracovať platné audítorské stanovisko.
               
               
                  
                     (4)
                  
                        Napríklad: oprávnenosť, verejné obstarávanie, štátna pomoc.
               
               
                  
                     (5)
                  
                        Náhodné, systémové alebo neobvyklé chyby.
               
               
                  
                     (6)
                  
                        Paušálne a/alebo extrapolované finančné opravy sa môžu uplatniť napríklad v prípade systémových chýb a/alebo ak je celková miera chybovosti návrhu účtovnej závierky závažná.
               
               
                  
                     (7)
                  
                        Stĺpec B tabuľky 10.2.
               
               
                  
                     (8)
                  
                        Celkový stupeň istoty musí zodpovedať jednej zo štyroch kategórií vymedzených vo vykonávacom nariadení Komisie (EÚ) 2017/646: kategória 1 (Funguje dobre. Sú potrebné iba menšie zlepšenia alebo nie sú potrebné žiadne zlepšenia.), kategória 2 (Funguje. Sú potrebné určité zlepšenia.), kategória 3 (Funguje čiastočne. Sú potrebné výrazné zlepšenia.) a kategória 4 (V podstate nefunguje.).